Taxibestuurder hou vol hy het nie advokaat gesleep nie | Maroela Media
Taxibestuurder hou vol hy het nie advokaat gesleep nie
Kim McCusker en haar man, Lourens Grobler Foto: Facebook
Die taxibestuurder wat Kim McCusker glo omgery en honderde meters ver gesleep het, het Dinsdag aangevoer dat hy nie geweet het sy is onder sy voertuig nie.
Matome Thamage het Dinsdag in die Randburg-landdroshof verskyn op aanklagte van poging tot moord en roekelose of nalatige bestuur. Die aanklagte hou verband met die voorval op 13 September 2011 toe Thamage McCusker glo omgery en sowat 700m ver gesleep het in Lonehill, Johannesburg.
Dit het glo gebeur nadat Thamage en McCusker se man (toe haar verloofde), Lourens Grobler, se voertuie in 'n ligte botsing betrokke was. Die twee mans het glo in 'n woordewisseling betrokke geraak, Grobler het glo een van die taxi's se vensters geslaan en Thamage aan die keel gegryp. Thamage het glo in sy taxi gespring en weggejaag en McCusker glo omgery.
Thamage het Dinsdag onder kruisondervraging aan die hof gesê hy het eers in tru-rat gery ná die beweerde aanranding deur Grobler en dat hy in al sy spieëltjies gekyk het voor hy weggery het. Volgens hom het hy McCusker nie gesien nie en het hy eers agtergekom sy is onder die taxi toe 'n veiligheidswag hom by die verkeerslig voorgekeer het.
Thamage beweer hy het weggejaag aangesien hy bang was Grobler gaan hom weer aanrand. "Ek was bang vir daardie man. Ek het nie geweet of hy gaan terugkom en my vermoor nie." Volgens Thamage het hy niks vreemd gevoel toe hy weggery het nie.
Staatsaanklaer Samantha Manning het gesê dit is onmoontlik dat Thamage niks gevoel het nie. "Selfs al tref mens iets klein soos 'n duif kan mens dit in jou motor voel."
Manning het aangevoer dat Thamage met opset teen McCusker vasgery het aangesien sy reg voor hom gestaan het en daar geen manier is dat sy hom nie gesien het nie. "Jy het op 'n roekelose manier bestuur met verontagsaming van lewe of eiendom," het Manning gesê. "Dit is nie so nie. Dit was 'n fout," het Thamage geantwoord.
Grobler is van aanranding aangekla ná die voorval, maar die aanklag is later teruggetrek.
Die saak teen Thamage is tot 4 September uitgestel.
Klik hier vir alle vorige berigte oor Kim McCusker op Maroela Media.
Drie kritiek na ontploffing by fabriek
En jy gaan staan met jou volle 50kg lyf VOOR 'n 2ton taxi…..en dink die taxi gaan stop? Waarom?
Zane, nie 'n probleem nie. Ek is nie 'n Rêgskenner nie, maar wat ek lees in die berig is die saak teen hom terug getrek. Of hy skuldig is of nie, volgens wat ek lees, bly dit wat hy gedoen het onverantwoordelik. Dan wil ek ook met Johan saamstem, hoe kan 'n tingerige vrou van 50kg voor 'n twwe ton voertuig gaan staan en dink sy gaan nie seerkry as dit sou begin beweeg nie. Ek glo ook die saak sal goed hanteer word en die staats aanklaer sal alle feite in ag neem. Hierdie is egter net kommentaar wat… Lees meer »
Sjoe…eerste lieg was dat hy 'in al sy spieëls gekyk het'. Genade, onder die beste omstandighede ploeter hulle net voor ander verkeer in in klaar.
Moet sê, spelling kan tog te snaaks raak met die outomatiese spell checker wat so wysneuserig als verander soos dit kamstig moet wees. Hier egter met nog 'n geval van roekeloosheid te doen. Ek glo ook nie die man het enigsins in al sy spieëls gekyk nie (behalwe as hy himself bekyk het). Tensy hy een uit 'n miljoen is wat korrek bestuur – taxi bestuurders doen dit net nie. Stoom voort en binne ander in; om goed wat dalk te hard gaan wees – bome, lamppale – maar selfs al is hul passasiers van vlees en bloed, pla dit… Lees meer »
Word genoen pad revolusie. Ons was so rukkie terug in JHB naby Golf Reef City in Main Reef road waar die Taxi's sommer net in die linker baan stop en passasiers op en af laai, dieselfde met die inglybaan, blok die ingly baan, laai sy passasiers op en af net soos hy wil. Twee km's verder staan die Metro Polisie, hier ry die Taxi wets getrou net om weer later te veral in sy pad revolusie.